
EMLÉKEZTETŐ

A Győr-Moson-Sopron Megyei Mérnöki Kamara Elnökségének 2010. 01.18. napján tartott elnökségi üléséről. 

Az ülés helye: 
AÉSZ Vagyonkezelő Kft. Győri Kirendeltsége (Győr, Csaba u. 16.) tárgyalóterme (II. emelet 201/a.)

Jelen vannak: 

Mellékelt jelenléti ív szerint

Az Elnökségi Ülés határozatképes. Jelenlévők a napirendet elfogadták és az ülés a napirend megvitatásával folytatódott. 
Az Elnökségi Ülés napirendje. 

1. Megbeszélés a 2010. évi Tisztújító Taggyűlés Jelölő Bizottságának tagjaival.

Jelölő Bizottság – Elnökség

2. Tájékoztató a Széchenyi István Egyetem rektorával folytatott megbeszélésről.

Kovács István elnök

3. Tájékoztató MMK Elnökségi ülése témáiról.

· MMK Új Honlap

· Mérnök Újság

· Új jogosultságok

· MÉDI

Kovács István elnök

4. Tájékoztató új Mérnök Műhely megbízásokról

Csejtei György elnökségi tag

5. Beszámoló a 2010. évi Megyei Mérnök Bálról.

Bartal György – Bukovics János elnökségi tagok

6. Tagfelvételek, engedélyek, fellebbezések. 

Dr. Bakos Ágnes titkár

7. Egyebek.

1. Megbeszélés a 2010. évi Tisztújító Taggyűlés Jelölő Bizottságának tagjaival.

Jelölő Bizottság – Elnökség

A jelölő bizottság elnöke tájékoztatót tartott a jelölés állásáról. Bogár Zsolt kérdésére válaszolva közölte, hogy elnökre még nincs javaslat. 
Kovács István:

Minél átfogóbb és minél szélesebb körű megkérdezést tartsanak és használják ki a szakcsoportokban rejlő lehetőségeket. Nagyobb súllyal esik latba, akiket egy-egy szakcsoport jelöl. 

Szabó Péter:

Eldöntött, hogy melyik posztra hány jelölt legyen?
Kovács István:
Ez még nem eldöntött. A hét elnökségi tagra és két póttagra mennyi jelölt állítása lenne optimális?

Wimmer József: 
Az elmúlt választásnál 12 jelöltet állítottunk. 

Kovács István:

Egy fő megválasztandó elnökre és egy alelnökre mennyi lenne az optimális jelölés?

Az Elnökség a következő jelölési elveket fogadta el: 

· elnökségi tagnak és póttagoknak maximum 12

· alelnöknek maximum 3, alelnöknek maximum 2.

· fb tagnak jelölt 10 fő
· etikai és fegyelmi 10 fő

Kovács István.

A jelöltektől a jelölő bizottság szerezzen be bemutatkozó írásos nyilatkozatot, amiben a jelölt kitér arra is, hogy mennyi időt szán a kamarai ügyek intézésére. Próbáljanak meg a kulcsfeladatokra is rákérdezni, mint oktatás, továbbképzés, érdekérvényesítés, minősítés. 

Szabó Péter:

Az elnökjelölt személye alapvető jelentőségű, ezt nagyon gondosan körül kell járni. 

Kovács István:
Ne gyakoroljunk a jelölő bizottságra nyomást, ami az elnök személyét illeti. 

Vimmer József:

Meg kellene kérdezni a jelenlegi elnökségi tagokat, valaki indulna-e az elnöki posztért. 

Kovács István:

Az elnök személyénél vegyék figyelembe, hogy heti másfél-két nap kell a kamarai ügyek intézésére.  Az elnökségi tagok is inkább napokban mondják meg, hogy mennyit tudnak a kamarai ügyekre szánni, mint órában. 

Szalai Kálmán:

A területi képviselet vonatkozásában nem ártana szélesebbre tárni a kapukat. 

Bogár Zsolt:

Meg kellene nézni, hogy az FB üléseken ki van jelen, aki sose jár az FB ülésre, azokat nem kell újra jelölni. 

Kovács István:

Az Elnökség ülések időpontja a jövőben is minden hónap második szerdáját követő hétfő, a taggyűlés időpontja pedig: 2010. 05.26. 

2. Tájékoztató a Széchenyi István Egyetem rektorával folytatott megbeszélésről.

Kovács István elnök

Kovács István:

Szekeres rektor úrral kezdeményeztem az egyeztetést a kamarai elhelyezés ügyében. A kamarai tagok jelentős társadalmi munkával segítik az egyetemet. Ez évente 500 munkaóra legalább. Az a javaslatunk, hogy a kamarai helyiség biztosításának ez a munka az ellenértéke. 

Wimmer József: 

Átlagban félévente 2-3 között mozog azoknak a száma, akiknek külső konzulense vagyok, díjmentesen. 

Kovács István.

A megtakarított bérleti díjból lehetne a konzultációt végző kamarai tagokat jutalmazni. 

Bartal György:

Lehet tudni, hogy kik végzik ezt a tevékenységet?

Kovács István:

Igen. 

Bogár Zsolt:

Amennyiben lesz egy ilyen megállapodás, kell is vezetni a tevékenységről a kimutatást, a saját önvédelmünk miatt is.

Kovács István:
Írjuk össze, hogy melyik szakág, milyen részletezettséggel és milyen tevékenységet végez az Egyetemnek. 

Bartal György:

Diploma bírálat okán kerestek meg engem. Van-e lehetőség arra, hogy a bírálatért kredit pontot kapok. 

Szalai Kálmán:

Igen, a kamara honlapján ennek a feltételei megtalálhatók. 

3. Tájékoztató MMK Elnökségi ülése témáiról.

· MMK Új Honlap

· Mérnök Újság

· Új jogosultságok

· MÉDI

Kovács István elnök

Kovács István:
Új honlap teszt üzemmódban szerepel. Az Országos Kamara egységes elvek alapján szeretné az országos és a területi honlapok feltöltését és üzemeltetését. 
A februári új Mérnök Újság első számát én is kíváncsian várom. Egy főt állományba vett a mérnöki kamara a szerkesztési feladatokra. A februári számot még a jelenlegi szerzők fogják összeállítani.  

Új jogosultságok közül a beruházás-lebonyolítói jogosultságról szeretnék beszélni. Nem kell hozzá kamarai tagság, kell viszont mérnöki végzettség és komoly szakmai gyakorlat.  A jogosultsági vizsga február elejétől letehető. Akiknek van az építész-tagozat által adott szakértői jogosultsági vizsgája, ott a vizsga alól felmentést kap a kérelmező. 

A MÉDI módosított változata most van elnökségi egyeztetés (vita) alatt.  
Bartal György:

A mi szakmánkban soha nem lehet a MÉDI-t elfogadtatni. 

Csejtei György:

Budapesti mérnöki irodák ezt el tudják fogadtatni.

Kovács István:

Komoly építészek mondták, hogy a MÉDI alapján kalkulálnak. 

A tartószerkezeti tagozat beadványára rendkívüli elnökségi ülést hívtak össze az eurocode bevezetésével és alkalmazhatóságával kapcsolatban. Nagyon sok mezítlábas „kéttámaszú” statikus nem tudja alkalmazni az eurocod-ot. A jogi tagozat megvizsgálta a bevezetés elhalasztásának lehetőségét és nincs további haladék.  Ez nem azt jelenti, hogy nem lehet a magyar szabványt alkalmazni, de ha abban jogvita van, azt kell bizonyítani, hogy az alkalmazott számítási módszer nem volt gyengébb az eurocode-nál. 
Szabó Péter:

Nagyon jelentős munkatöbblettel és többlet anyag felhasználással jár. 

Bukovics János:

Nagy problémák lesznek országosan. 

4. Tájékoztató új Mérnök Műhely megbízásokról

Csejtei György elnökségi tag

Csejtei György:

Legutolsó decemberi elnökségin tájékoztatatást adtam a Mérnök Műhely bevételeiről/kiadásairól. Volt néhány oktatási célú kiadás, így pozitív 80.000., Ft összeggel zártuk az évet. 

Révi Zsoltnál karácsony előtt jártam. Hosszú listát adott át nekem az érdeklődésünkre számot tartó feladatokról. Nagy része ezeknek megbízásba már másnak kiadott munka, amibe véleményem szerint nem kell nagy erőket befektetni. A városháznál közbeszerzésen kívül nem lehet megbízáshoz jutni. Próbáljunk megfontolni, hogy meghívásos közbeszerzési munkáknál állunk rendelkezésre, az ilyen egyedi állásfoglalás-kérésnél tiszteletdíjat kellene kérni. Túl sok konkrétummal nem kerestek meg bennünket, inkább egy-egy kérdésben kértek állásfoglalást. Születik egy gyors politikai döntés és a szakmai megfontolások a fiókba kerülnek. Példaként említem a Kis-Erzsébet híd sorsát.  Ez az objektum az áthelyezés helyett fel lesz darabolva és a MÉH telepre kerül. 
5. Beszámoló a 2010. évi Megyei Mérnök Bálról.

Bartal György – Bukovics János elnökségi tagok

Bukovics János:

Nagyon jól sikerült a rendezvény.  Az egésznek az éttermi része 825.500., Ft-ba került.  Ebbe az összegbe benn foglaltatott a zenekar étkezési költsége is. 

Kovács István:

A befizetett díjakon túl 400.000,- Ft-ot szponzorált a kamara. Végül is 250.000., Ft-ba került a kamarának. Vannak olyan hangok, akik megkérdőjelezik a bál szponzorálásának létjogosultságát. Ezt a következő elnökség figyelmébe ajánlom. 

Bogár Zsolt:

Van-e forrása ennek a kifizetésnek?

Kovács István:

Van „rendezvény” rovata a költségvetésnek.

6. Tagfelvételek, engedélyek, fellebbezések. 

Dr. Bakos Ágnes titkár

Dr. Bakos Ágnes titkár ismertette a tagfelvételi, a tagsági viszony felfüggesztési, a kizárás hatályon kívül helyezési, a kizárási, ill. az engedély-kérelmeket.

Az elnökség az alábbi egyhangú határozatokat hozta a kérelmek teljesítéséről.

1/2010. (I.18.) GYMSMMK Elnökségi határozat

Az elnökség 3 fő felvételéről döntött. Az új tagok: Holeczky Sándor, Gombás Károly és Pataki Tamás.

2/2010. (I.18.) GYMSMMK Elnökségi határozat

Az elnökség – kérésükre – a következő tagok tagsági viszonyának szüneteltetéséről határozott: Öllős Gusztáv, Bohner József és Kormos János .

3/2010. (I.18.) GYMSMMK Elnökségi határozat

A hátralékos tagdíj megfizetésére tekintettel az elnökség hatályon kívül helyezte Németh Péter (08-0981) tagsági viszonyát megszüntető 890/2009. sz. határozatát.
4/2010. (I.18.) GYMSMMK Elnökségi határozat

Az Elnökség Dr. Bárány András (08-0562) tagsági viszonyának megszüntetéséről döntött, mivel a tag a hátralékos tagdíjait a 89/2009. számú határozatban előírt határidőig nem fizette meg.
5/2010. (I.18.) GYMSMMK Elnökségi határozat

Jogosultság ügyében előterjesztett kérelmek:

Meghosszabbítások:

Perger István: 
G-T (Épületgépész tervezés)

Varjasi Gyöngyi: 
G-T (Épületgépész tervezés)

Lajos István: 
G-T (Épületgépész tervezés)

Győrig Kálmán: 
G-T (Épületgépész tervezés)

Sümegi Péter: 
KÉ-korlátozott (Közlekedési építmények korlátozott tervezés)

Krizsnánszky Lajos: 
T-T (Tartószerkezeti tervezés)

Vertetics István: 
T-T (Tartószerkezeti tervezés)


VZ-korlátozott (Vízimérnöki korlátozott tervezés)


KÉ-korlátozott (Közlekedési építmények korlátozott tervezés)


GT-korlátozott (Geotechnikai korlátozott tervezés)

Dr. Baksai Róbert: 
T-T (Tartószerkezeti tervezés)


SZÉS-1-T (Tartószerkezet /statika/ szakértés)


SZÉS-2 (Épületszerkezet szakértés)

Nemes László: 
V-T (Villamosmérnöki tervezés)

Koós Joachim: 
V-T (Villamosmérnöki tervezés)


ÉT-EN-T (Energetikai tervezés)

Továbbképzési kötelezettségből hiányzik. Ha megvan, utána megújítható:

Vaszary Balázs: 
KÉ-T (Közlekedési építmények tervezés)

Új engedélyek:

Csordás Csaba: 
KB-T (Környezetmérnöki tervezés)


SZKV-1 (Hulladékgazdálkodás szakértés)


SZKV-2 (Levegőtisztaság-védelem szakértés)


SZKV-3 (Víz-és földtani közeg védelem szakértés)


SZKV-4 (Zaj- és rezgésvédelem szakértés)

Új engedély (megadható, ha a jogosultsági vizsgát megszerzi!)

Gombás Károly: 
VZ-T (Vízimérnöki tervezés)

Dávodi Ferenc: 
SZASZ-4 (Építésgépesítés műszaki szakértés)

- kmf. -


  / Dr. Bakos Ágnes/





   / Kovács István /

